## Rješenje o nalogu da u roku 90 dana od dostave ovog rješenja uvrsti svoje dionice u kotaciju javnih dioničkih društava burze, te da Komisiji za vrijednosne papire Republike Hrvatske dostavi dokaz o uč

### NN 3/2005 (5.1.2005.), Rješenje o nalogu da u roku 90 dana od dostave ovog rješenja uvrsti svoje dionice u kotaciju javnih dioničkih društava burze, te da Komisiji za vrijednosne papire Republike Hrvatske dostavi dokaz o uč

# KOMISIJA ZA VRIJEDNOSNE PAPIRE REPUBLIKE HRVATSKE

51

Na teme­lju odredbi članka 15. stavak 2. i 3.
Zakona o tržištu vrijednosnih papira (»Narodne novine«, br. 84/02), Komisija za
vrijednosne papire Republike Hrvatske, u predmetu utvrđiva­nja postoja­nja
obveze uvršte­nja u kotaciju javnih dioničkih društava, za društvo LUKA PLOČE
d.d., Ploče, na sjednici održanoj 10. prosinca 2004., donijela je

## RJEŠENJE

I. Nalaže se društvu LUKA PLOČE d.d., sa sjedištem
u Pločama, Trg kra­lja Tomislava 21, MBS: 090006523, da u roku od 90 dana od
dostave ovog rješe­nja uvrsti svoje dionice u kotaciju javnih dioničkih društava
burze, te da Komisiji za vrijednosne papire Republike Hrvatske dostavi dokaz o
uči­njenom.

II. Ovo rješe­nje
objavit će se u »Narodnim novinama«.

```
Obrazloženje
```

Komisija za vrijednosne papire Republike
Hrvatske (da­lje: Komisija) provela je sukladno odredbama članka 12. stavka 3.
Zakona o tržištu vrijednosnih papira nadzor nad ispu­nje­njem obveze uvršte­nja
dionica društva Luka Ploče d.d., Ploče (da­lje: Izdavate­lj) u kotaciju javnih
dioničkih društava burze.

Sukladno odredbi članka 114. stavak 1. Zakona,
javnim dioničkim društvom smatra se dioničko društvo koje izdaje dionice javnom
ponudom ili ima više od 100 dioničara i teme­ljni kapital koji iznosi najma­nje
30.000.000,00 kuna. Da bi se dioničko društvo u smislu Zakona smatralo javnim
dioničkim društvom i kao takvo bilo dužno ispu­njavati sve zakonske obveze,
dovo­ljno je da je ispu­njen samo jedan od dva navedena kriterija.

Uvidom u teme­ljne podatke subjekta upisa u
Sudski re­gistar trgovačkih društava u Republici Hrvatskoj razvidno je da
Izdavate­lj ima teme­ljni kapital u iznosu od 89.045.600,00 HRK (kuna) te time
zadovo­ljava kriterij iz članka 114. stavak 1. točka 1.

Odredbom članka 14. Pravilnika o sadržaju i
obliku financijskih i poslovnih izvješća javnih dioničkih društava (»Narodne
novine« br. 118/03), propisano je da više od 100 dioničara ima ono dioničko društvo
koje je zad­nje­g dana u sva tri mjeseca tromjesečja za koje se izrađuje izvješće
imalo više od 100 dioničara.

Slijedom navedene odredbe Pravilnika o sadržaju
i obliku financijskih i poslovnih izvješća javnih dioničkih društava, dioničko
društvo koje je zad­nje­g dana u sva tri mjeseca tromjesečja za koje se izrađuje
izvješće imalo više od 100 dioničara, a što je vid­ljivo iz podataka Središ­nje
depozitarne agencije ili podataka iz k­njige dionica određenog dioničkog društva,
smatra se javnim dioničkim društvom i obvezno je postupiti sukladno odredbama
stavka 2., 3. i 4. članka 114. Zakona.

Prema podacima
dobivenim od Središ­nje depozitarne agencije Zagreb, navedeno društvo ima na
zad­nji dan u srp­nju, kolovozu i rujnu 2004. godine više od 100 dioničara te
time zadovo­ljava kriterij iz članka 114. stavak 1. točka 2. Zakona.

Odredbama članka 114.
stavak 2. Zakona propisano je da su javna dionička društva dužna uvrstiti
dionice u kotaciju javnih dioničkih društava ili uređenog javnog tržišta u roku
od 30 dana od dana izda­nja dionica javnom ponudom, odnosno dana ispu­nje­nja
kriterija iz stavka 1. točke 2. istog članka.

Dioničko društvo
(Izdavate­lj) podnosi zahtjev za uvršte­nje u kotaciju, odnosno ukida­nje uvršte­nja
vrijednosnih papira iz kotacije javnih dioničkih društava na način i pod
uvjetima kako je to propisano odredbama Pravila uvršte­nja u Kotaciju javnih
dioničkih društava Zagrebačke burze d.d. Zagreb, Ksaver 200, i Pravila Kotacije
javnih dioničkih društava Varaždinske burze d.d. Varaždin, Kapucinski trg 2/I.

Podnoše­nje navedenih
zahtjeva nema utjecaja na stjeca­nje ili gubitak statusa javnog dioničkog društva,
koji je vezan uz ispu­njava­nje odredbi Zakona i Pravilnika o sadržaju i obliku
financijskih i poslovnih izvješća javnih dioničkih društava.

Na zahtjev Komisije,
Izdavate­lj se 3. prosinca 2004. očitovao o razlozima neuvršte­nja svojih
dionica u kotaciju javnih dioničkih društava burze ili uređenog javnog tržišta
u roku od 30 dana od ispu­nje­nja kriterija iz članka 114. stavak 1. Zakona.

Očitova­nje sadrži
izjavu Izdavate­lja da im nije namjera izbjeći Zakonom propisanu obvezu te sadrži
zahtjev Izdavate­lja da se odgodi obveza izdavate­lja da, sukladno odredbi članka
114. stavak 3. Zakona pri uvršte­nju dionica u kotaciju javnih dioničkih društava
objavi skraćeni prospekt, što prethodno mora odobriti Komisija.

Zakonom nije predviđena
mogućnost produže­nja roka za uvršte­nje u kotaciju Javnih dioničkih društava
sadržan u članku 114. stavak 2. Zakona. Rok za uvršte­nje dionica Izdavate­lja
u kotaciju javnih dioničkih društava istekao je 2. studenoga 2004. godine.

Komisija smatra da je zahtjevu Izdavate­lja
udovo­ljeno na način da mu je dan rok za izradu skraćenog prospekta, sadržan u
roku od 90 dana za uvršte­nje dionica u kotaciju javnih dioničkih društava,
koje­g je Komisija s obzirom na iznijete okolnosti slučaja dodijelila Izdavate­lju
kako je navedeno u točki 1. izreke ovog Rješe­nja.

Slijedom navedenog, a sukladno odredbama članka
15. stavka 2. i 3. Zakona o tržištu vrijednosnih papira, kojima je propisano da
će u slučaju utvrđenih nedostataka i nepravilnosti Komisija rješe­njem naložiti
poduzima­nje rad­nji koje pridonose uspostav­lja­nju zakonitosti i usklađiva­nju
rada sa zakonima i drugim propisima, odnosno izreći mjeru propisanu ovim
Zakonom, va­ljalo je riješiti kao u točki I. izreke rješe­nja.

Sukladno odredbama članka 8. stavka 4. Zakona,
ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješe­nja žalba nije dopuštena, ali
se protiv istog može pokrenuti upravni spor podnoše­njem tužbe Upravnom sudu
Republike Hrvatske u roku 30 dana od dana primitka ovog rješe­nja.

Klasa: UP/I-041-02/04-01/147
Urbroj: 567-04/04-2
Zagreb, 10. prosinca 2004.

Predsjednik
Komisije
**Mi­ljenko Fičor,** v. r.

Rješenje, NN 3/2005-51